Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 594/09/2202	Galanta, 11.5.2012
EEČ : 2-17-90-2012

U Z N E S E N I E

Trestná vec:	obvinený XXXXX  
Prečin:	poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Galanta
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
dňa 13.08.2009 v čase o 08.40 hod. v obci XXXXX pred rodinným domom s popisným číslom 110 poškodili dva kusy diaľkových podzemných telekomunikačných káblov typu TCKE 75XN06 a TCEKE 5XN06 tým spôsobom, že XXXXX XXXXX ako zodpovedný vedúci prikázal pokračovať vo výkopových prácach napriek skutočnosti, že vytýčenie výkopovej trasy už ďalej nepokračovalo a XXXXX uposlúchol uvedený príkaz a pokračoval vo výkopových prácach napriek skutočnosti, že vedel alebo mohol vedieť, že svojím konaním môže také porušenie alebo ohrozenie spôsobiť, čím došlo k pretrhnutiu uvedených telekomunikačných káblov a spôsobenie škody spoločnosti Slovak Telecom a. s. Bratislava vo výške podľa vyčíslenia škody 1617,74 Eur.    

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	Zároveň mu ukladám nahradiť spoločnosti Slovak Telecom a. s. Bratislava, Karadžicova 10 škodu vo výške 808,87 Eur.
Odôvodnenie:
     Uznesením povereného príslušníka policajného zboru, Okresného riaditeľstva policajného zboru v Galante, Obvodného oddelenia XXXXX XXXXX dňa 03.11.2011 bolo podľa § 206 odsek 1 Trestného poriadku vznesené obvinenie XXXXX a spol. pre prečin poškodzovanie a ohrozovanie prevádzky všeobecne prospešného zariadenia podľa § 288 Trestného zákona formou spolupáchateľstva podľa § 20 Trestného zákona, ktorého sa dopustil na tom skutkovom základe ako je to uvedené vo výrokovej časti tohto rozhodnutia. 

     Preskúmaním príslušného spisového materiálu som zistila, že v predmetnej veci sa koná o trestnom čine, na ktorý Trestný zákon ustanovuje trest odňatia slobody, ktorého horná hranica neprevyšuje šesť mesiacov. 
	  
     Obvinený pri výsluchu pred policajtom sa k trestnému činu priznal, jeho spáchanie oľutoval a s podmienečným zastavením trestného stíhania výslovne súhlasil. 

     Svedok - poškodený XXXXX, splnomocnený zástupca za spoločnosť Slovak Telecom, pri výsluchu v prípravnom konaní vypovedal o tom, že suma, ktorú obvinený spôsobili predstavuje 1617,74 Eur. Poškodený žiada túto náhradu škody. 

     Trestná činnosť je obvinenému preukázaná nielen vlastným priznaním, výpoveďou splnomocneného zástupcu spoločnosti Slovak Telecom a. s. ale aj výpoveďou spolu obvineného XXXXX a zadováženými listinnými dôkazmi nachádzajúcimi sa v spise. 

     Dňa 16.03.2012 bola na Okresnom súde v Galante pred mediačnou a probačnou úradníčkou pod č. k. 4M/5/2012 - 13 medzi obvineným XXXXX a poškodenou spoločnosťou Slovak Telecom a. s. uzavretá dohoda o náhrade škody, kde účastníci sa dohodli na náhrade celkovej spôsobenej škody 808,87 Eur a to v mesačných splátkach po 71,87 Eur.
 
     Vzhľadom na osobu páchateľa s prihliadnutím na jeho doterajší život, že doteraz nebol súdom trestaný, ide teda o osobu bezúhonnú, priestupkovo prejednávaný nebol a na okolnosti prípadu som dospela k záveru, že takéto rozhodnutie možno dôvodne považovať za dostačujúce. 

     Podľa ust. § 216 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 

a/ vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,

 b/ nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a

 c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	
     Podľa § 216 odsek 2 Trestného poriadku, V uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

     Podľa § 288 Trestného zákona, poškodzovanie a ohrozovanie prevádzky všeobecne prospešného zariadenia, Kto z nedbanlivosti ohrozí prevádzku všeobecne prospešného zariadenia podľa § 286 s výnimkou zvislej dopravnej značky zákazovej alebo príkazovej, potrestá sa odňatím slobody až na šesť mesiacov.
	
     S poukazom na splnenie podmienok pre ukončenie vyšetrovania v prípravnom konaní podmienečným zastavením trestného stíhania bola obvinenému určená skúšobná doba v trvaní 12 ( dvanásť ) mesiacov, ktorá začne plynúť právoplatnosťou tohto rozhodnutia, počas plynutia ktorej som mu uložila nahradiť spoločnosti Slovak Telecom a. s. Bratislava, Karadžicova 10 škodu vo výške 808,87 Eur.

     Ak obvinený v priebehu skúšobnej doby povedie riadny život, teda počas plynutia skúšobnej doby podmienečného odsúdenia nespácha ďalší trestný čin ani priestupok, rozhodne sa, že sa osvedčil. Inak sa rozhodne, a to prípadne aj počas skúšobnej doby, že sa v trestnom stíhaní pokračuje v zmysle § 217 Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Šlezingerová
prokurátorka